paragraph_text: Spiralna galaktika veličanstvenog dizajna je vrsta spiralne galaktike s dvama prominentnim, dobro definiranim spiralnim krakovima, nasuprot pamučastih i galaktika s više krakova te suptilnijih strukturnih osobina.<ref> Spiralni krakovi se kod spiralnih galaktika veličanstvenog dizajna jasno protežu oko galaktike u dugačkim lukovima i pokrivaju dobar dio njenog polumjera. U 2002. godini desetina svih poznatih spiralnih galaktika bile su spiralne galaktike veličanstvenog dizajna, uključujući galaktike Vrtlog, M74, M81, M83 i Vatreno kolo.